b'\n_START_ARTICLE_\n\xc4\x8ci\xc5\xbeek\n_START_SECTION_\nOpis\n_START_PARAGRAPH_\n\xc4\x8ci\xc5\xbeek je majhna, dru\xc5\xbeabna ptica, ki v dol\xc5\xbeino dose\xc5\xbee do 12\xc2\xa0cm in ima koni\xc4\x8dast kljun. Samci so po hrbtu zelenkasto rumene barve in imajo \xc4\x8drno teme in podbradek, samice pa imajo sivo progast trebuh. Obi\xc4\x8dajno \xc5\xbeivi jatah v jel\xc5\xa1evju ali med brezami. Letno ima dva zaroda med aprilom in julijem. Samica obi\xc4\x8dajno znese med 4 in 6 belkasto modrih, rahlo temno rjavo lisastih jajc v gnezdo, ki ga zgradi visoko v kro\xc5\xa1njah dreves, obi\xc4\x8dajno na zunanjih delih vej iglavcev na vi\xc5\xa1ini 20 do 25 metrov . Mladi\xc4\x8di so gnezdomci.\n_START_SECTION_\nRaz\xc5\xa1irjenost\n_START_PARAGRAPH_\n\xc4\x8ci\xc5\xbeek je poleti raz\xc5\xa1irjen po severni Evropi, celo leto pa \xc5\xbeivi v vzhodni in osrednji ter ju\xc5\xbeni Evropi, ve\xc4\x8dinoma v gorskih gozdovih do 1800 metrov visoko, kjer se hrani s semeni iglavcev, breze in jel\xc5\xa1e, pa tudi z raznimi \xc5\xbeu\xc5\xbeelkami. Obstaja tudi populacija \xc4\x8di\xc5\xbeka v vzhodni Aziji.\n_START_SECTION_\nOgla\xc5\xa1anje\n_START_PARAGRAPH_\n\xc4\x8ci\xc5\xbeek se ogla\xc5\xa1a s kratkimi kiticami \xc5\xa1\xc4\x8debetajo\xc4\x8dih, ve\xc4\x8dkrat ponovljenih tet-tetet, sii, tii.'